CELEX: E2019J0007
Language: ro
Date: 2020-07-16 00:00:00
Title: Hotărârea Curții din 16 iulie 2020 în cauza E-7/19 Tak – Malbik ehf./Administrația Islandeză a Drumurilor și a Litoralului și Þróttur ehf. (Achiziții publice – Directiva 2014/24/UE – Contract de achiziții publice de lucrări – Contract de achiziții publice de servicii) 2020/C 374/07

5.11.2020   
            
            
               RO
            
            
               Jurnalul Oficial al Uniunii Europene
            
            
               C 374/44
            
         
      HOTĂRÂREA CURȚII
      din 16 iulie 2020
      în cauza E-7/19
      Tak – Malbik ehf./Administrația Islandeză a Drumurilor și a Litoralului și Þróttur ehf.
      
         
            (Achiziții publice – Directiva 2014/24/UE – Contract de achiziții publice de lucrări – Contract de achiziții publice de servicii)
         
      
      (2020/C 374/07)
      În cauza E-7/19, Tak – Malbik ehf./Administrația Islandeză a Drumurilor și a Litoralului și Þróttur ehf. – CERERE adresată Curții de către Comitetul de soluționare a contestațiilor în materie de achiziții publice (Kærunefnd útboðsmála) în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție în ceea ce privește interpretarea Directivei 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE, în special a articolului 2 alineatul (1) punctele 6, 7 și 9, Curtea, compusă din Páll Hreinsson, președinte, Per Christiansen și Bernd Hammermann (judecător-raportor), judecători, a pronunțat hotărârea la 16 iulie 2020, a cărei motivare prevede următoarele:
      În împrejurări precum cele din cauza principală, nu există un contract de achiziții publice de lucrări în sensul articolului 2 alineatul (1) punctul 6 din Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE. Un contract de achiziții publice care are ca obiect prestarea de servicii, altele decât cele menționate la articolul 2 alineatul (1) punctul 6 din Directiva 2014/24/UE, constituie un contract de achiziții publice de servicii în sensul articolului 2 alineatul (1) punctul 9 din directiva menționată.